Big Read
"Big Read" oli BBC saatesari, kus korraldati küsitlus eesmärgiga välja selgitada Suurbritannia elanike seas kõige armastatumad raamatud. Sari oli eetris BBC Two's 18. oktoobrist kuni 13. detsembrini 2003. Vaatajad said hääletada veebis ning SMS-i ja telefoni teel. Saatesarja lõpuks tuli hääli kokku umbes kolmveerand miljonit. Sarnased küsitlused tehti ka Saksamaal ja Ungaris.